
   “ВМЛ консулт”ЕООД                                                     
1505 София, ул.“Черковна “№7 , офис 21

Е-mail:vml.consult@abv.bg,тел. 02/4923883

Т Е Х Н И Ч Е С К И  

   П А С П О Р Т

регистр. № ................... от 2012 г.

на съществуващ строеж:  ОДЗ № 67 „Мечо Пух”
находящ се в: гр.София ,район “Слатина” 

                                                              ул. “ Хемус” №10
(населено място, община, област, кадастрален район, номер на поземления имот)

поземлен имот с планоснимачен № 142, квартал 16
                идентификационен номер на имота : 70832.3626.226
Забележка. При наличие на одобрена кадастрална карта регистрационният номер на сграда съвпада
с идентификатора от кадастъра.

	Рег. № ...........

Част А “Основни характеристики на строежа”

Раздел І “Идентификационни данни и параметри”

1.1. Вид на строежа: Сграда              
1.2. Предназначение на строежа:  обединено детско заведение
1.3. Категория на строежа: четвърта 
1.4. Идентификатор на строежа: 
            № на кадастрален район:   
            № на поземлен имот: идентификатор  70832.3626.226
            № на сграда:  70832.3626.226.1, 70832.3626.226.2, 70832.3626.226.3, 
                                    70832.3626.226.4, 70832.3626.226.5, 70832.3626.226.6
              строително съоръжение:    
  Когато липсва кадастрална карта: 
             Планоснимачен номер на поземления имот  :  142
            местност: м.  “жк ГЕО МИЛЕВ ПОДУЯНЕ РЕДУТА ”           
            квартал:   16 , парцел: IІ   – за ОДЗ
кадастрален лист  :  433 – III, IV
1.5. Адрес:   гр.София  , район „Слатина”
(област, община, населено място)

                     ул.”Хемус”№10, жк „Гео Милев”
(улица №, ж. к., квартал, блок, вход)

1.6. Години на построяване: 1963 г. и 1984 г.
1.7.Вид собственост: Акт № 708/ 05.05.1999 г. за общинска  собственост  - публична,  
 Издаден от МИНИСТЕРСТВО НА ФИНАНСИТЕ,Общинска администрация – район „Слатина”   
                                                                          (държавна, общинска, частна, друга)

1.8. Промени (строителни и монтажни дейности) по време на експлоатацията, година на извършване. 
1.8.1. Вид на промените:
(реконструкция (в т.ч.надстрояване и пристрояване), основно обновяване, основен ремонт, промяна на предназначението)

1.8.2. Промени по чл. 151 от ЗУТ (без разрешение за строеж):

1.8.2.1. Вид на промените: текущи ремонти 

- смяна на дограма  ; ремонтирани санитарни  помещения
- Подмяна на абонатна станция през 2012г.

-  монтиран   СОТ,         

(вътрешни преустройства при условията на чл.151, т. 3 от ЗУТ, текущ ремонт съгласно чл. 151, т. 4, 5 и 6 от ЗУТ)
1.8.2.2. Опис на наличните документи за извършените промени: 
1.9. Опис на наличните документи:

1.9.1. Инвестиционен проект – частично съхранена техническа документация 
 1.9.2. Разрешение за строеж :  
1.9.3. Преработка на инвестиционния проект……………………………………………………… 
1.9.4. Екзекутивна документация .................................................................................................  
1.9.5. Констативен акт по чл. 176, ал. 1 от  ЗУТ 
1.9.6. Държавна приемателна комисия -    не
1.9.7. Разрешение за ползване , Удостоверение за въвеждане в експлоатация   
 1.9.8. Удостоверение за търпимост № ...... от...... г.,   издадено от   -  няма 

1.10. Други данни в зависимост от вида и предназначението на строежа:  ................ 
Раздел ІІ
 “Основни обемно-планировъчни и функционални показатели”
2.1. За сгради:

2.1.1. Площи   рзп 1919,61 кв.м
2.1.2. Обеми:  застроен обем   10 840 м З, полезен обем /отопляем брутен / 9 909.5м З
2.1.3. Височини – зони с два етажа - 6,40 м ; зони с един етаж – 3,50 м 
          Етажи: стара част : зона с един етаж и зона с два етажа
     нова част :  градински и ясленски блок - два етажа; кухненски блок – един
          етаж; административен блок – един етаж; топли връзки – един етаж

- подземни етажи: стара част - един сутерен;  нова част  - без сутерен
2.1.4. Инсталационна и технологична осигуреност:
Изградени са В и К,  ел.инсталации и отклонения водопровод, канал и ел.захранване и топлопровод от инженерните улични проводи до сградата,СОТ, видеонаблюдение
(в т.ч. сградни инсталации, сградни отклонения,съоръжения, технологично оборудване, системи за безопасност и др.)

2.2. За съоръжения на техническата инфраструктура: 

2.2.1.Местоположение (наземни, надземни, подземни):....................................................................
2.2.2.Габарити:................................................................................................................................
(височина, широчина, дължина, диаметър и др.)
2.2.3. Функционални характеристики:  

(капацитет, носимоспособност,пропускателна способност, налягане, напрежение, мощност и др.),

2.2.4.Сервитути :  
2.3. Други специфични характерни показатели в зависимост от вида и предназначението на строежа   ...................................................................................................................................... 
Раздел ІІІ
 “Основни технически характеристики”.
3.1. Технически показатели и параметри, чрез които са изпълнени съществените изисквания по чл. 169, ал. 1 и 2 от ЗУТ към  сградите 

3.1.1.Вид на строителната система, тип на конструкцията  
      СТАРА ЧАСТ : Изградена е 1963 г. Конструкцията   е стоманобетонна със скелетно-гредова схема и монолитно изпълнение.

       Подовите конструкции представляват плочи с кръстосано-армирани и еднопосочно-армирани полета с дебелина на плочата от 12 до 16 см. Греди са изпълнени по всички основни оси и над тухлени зидове. 
       Плочата над сутерена също е със скелетно-гредова конструктивна схема, като в зоната на котелното, което е с по-голяма височина, е изпълнена плоча на междинно ново за обслужване на котела.Външните сутеренни стени са стоманобетонни с дебелина около 50 см.
        Покривната конструкция е стоманобетонна, оформяща двускатен покрив.  Изпълнена е по монолитен начин. Състои се от греди по наклона, подпряни в най-високата си част на стоманобетонни колони. Между тези греди е изпълнена плоча, наклонена по двускатния покрив. 
     Стълбището е двураменно с монолитна, стоманобетонна конструкция.

    Гредите предават товара си на стоманобетонни колони.
        Тухлените стени в едноетажната монолитна част са с дебелина 25 см (вътрешни и външни стени). В двуетажната зона тухлените стени са : външни с дебелина 38 см и вътрешни стени – с дебелина 25 см. Преградните тухлени стени са с дебелина 12 см. Всички тухлени зидове са изпълнени от единични плътни тухли или единични тухли с вертикални кухини. Тухлените зидове не са носещи. 

        Сградата    е    фундирана    на    единични   и ивични стоманобетонни фундаменти под колони и на ивични фундаменти под сутеренни стени.

        Към старата част на сградата на кота 0,00 е изпълнена тераса към двора на юг. 
       НОВА ЧАСТ: Изградена е 1984 г.

      Новата част на детската градина е изцяло със стоманобетонна сглобяема конструкция, изпълнена с елементи от строително-конструктивна система „СКС – УС - 73”, пригодена за детски градини и фасадни елементи от системата „ФСП 76”.

      ДВУЕТАЖЕН ГРАДИНСКИ И ЯСЛЕНСКИ БЛОК:

      Плочата над първия етаж и покривната плоча са  изпълнени от подови елементи ППК от строителна система „СКС-УС-73”. 
     Стълбището е със стоманобетонна, монолитно изпълнена конструкция. То е еднораменно и се състои от стълбищна греда, разположена по остта на стълбището, с височина 50 см и конзолни стъпала върху гредата. 

      Сградата е с допълнително изпълнена топлоизолация по външни стени и не са видими отделните фасадни елементи.

      Фундирането е извършено на монтажни стоманобетонни фундаменти и на монолитно изпълнени такива.

      КУХНЕНСКИ  БЛОК  И  АДМИНИСТРАТИВЕН БЛОК :

      Посочените блокове са едноетажни, без сутерен. Покривната им конструкция е от подови елементи ППК. 
      Фундирането е извършено на монтажни стъпки и монолитно-изпълнени ивични фундаменти. 
      Две ТОПЛИ ВРЪЗКИ са изградени между двуетажния блок и кухненски и административен блок. Между тях се образува вътрешен двор.  Топлите връзки са едноетажни, без сутерен. Покривната им плоча е изпълнена от подовите панели с ширина 120 см, както и другите блокове на детската градина. Те са монтирани по дължина на коридора. Подовите елементи предават товара си на стоманобетонови рамки, разположени напречно на топлата връзка. По контура на покрива са монтирани бордови елементи. На кота 0,00 е изпълнена армирана бетонова настилка. Фундирането е на единични монтажни стъпки под колони на рамки и монолитни ивични фундаменти.
     ТОПЛАТА ВРЪЗКА между старата и новата част на детската градина е стъпаловидна. Покривната плоча също е изпълнена на няколко нива. На всяко ниво е изпълнен борд на покрива. 

      Под подовата настилка е изпълнена армирана бетонова настилка и стъпала за преодоляване на отделните нива.

     Фундирането е на монолитни ивични фундаменти.                    

3.1.2.Носимоспособност ,Еталонна носимоспособност, Сеизмична устойчивост  и Дълготрайност
Носимоспособност
         Конструкцията на старата част на детската градина е проектирана и осигурявана за вертикални и хоризонтални натоварвания по изискванията на действалите за периода на проектиране ( преди  1963 г.) строителни норми:
· „Правилник за основните методи при изчисляване на строителните конструкции и за натоварванията на сгради”– 1959 г.;

· „Правилник за проектиране на бетонни и стоманобетонни конструкции”, 1957 г.;
· „Правилник за проектиране и строеж на сгради в земетръсни райони”, 1957 г.;
·  „Правилник за изчисляване на зидани конструкции по гранични състояния”, 1955 г.
         Новата  част  от  сградата  е  осигурявана  за  вертикални  ихоризонтални въздействия по строителните норми, действали в периода преди 1984 г. :                       
         -„Натоварвания и въздействия. Норми за проектиране”,1979г. 

        -„Правилник за проектиране в земетръсни райони”, 1964 г. и „Указания за проектиране на жилищни и обществени сгради в земетръсни райони”, 1978 г.;

         -„Бетонни и стоманобетонни конструкции. Норми за проектиране”, 1980 г.;

         Съгласно посочените нормативни документи носимоспособността   на   конструкцията  е  определяна   на базата на нормативно полезно натоварване за помещения в детско заведение - стаи от 150 кг / м2 (1,50 kN / m2) с коефициент на натоварване 1,4, т.е. изчислително полезно натоварване от 210 кг/м2 (2,10 kN / m2). За коридори нормативното натоварване е било 300 кг / м2 (3,00 kN / m2) с коефициент на натоварване 1,3, т.е. изчислителен полезен товар за коридори 390 кг / м2 (3,90 kN / m2).

         Нормативното натоварване за София от сняг е било 70 кг / м2
(0,70 kN / m2) с коефициент на натоварване 1,4, т.е. изчислителното натоварване от сняг е 98 кг / м2 (0,98 kN / m2).

         Коефициентите за претоварване от собствено тегло са били: за стоманобетонна конструкция 1,1 ; за топлоизолационни и пълнежни пластове 1,3. 

Еталонна носимоспособност

     Понастоящем  осигуряването  носимоспособността на сградите се извършва съгласно:

· „Наредба № 3 за основните положения за проектиране на строежите и въздействията върху тях”, 2005 г.

· „Норми за проектиране на бетонни и стоманобетонни конструкции” 1987 г.

        Съгласно  „Наредба  № 3”,  Раздел III,   Чл. 52,   Табл. 3,експлоатационните нормативни натоварвания към настоящия момент се определят: за стаи в детски градини – 1,5 kN/m2, коефициент за претоварване γf = 1,3, т.е. изчислителен експлоатационен товар 1,95 kN/m2 ; за стълбища - 3,0 кN/м2, с коефициент за натоварване:γf = 1,3 , т.е. изчислителен експлоатационен товар – 3,9 kN/m2. Сравнението показва, че конструкцията е изчислена за по – голям експлоатационен товар в стаите от определения по действащите норми. Товарът за коридори и стълбища е еднакъв.

        Натоварването от сняг за София по настоящите норми е 1,0 kN/m2 с коефициент на натоварване γf = 1,4  и изчислително натоварване 1,4 kN/m2 , което е завишено спрямо предишното изчислително натоварване от сняг. Влиянието на завишението на натоварването от сняг по покривната конструкция е 12 % от общото и натоварване, което не оказва значително влияние върху носимоспособността на покривната конструкция. 

       Коефициентите за натоварване за собствено тегло за стоманобетонната конструкция по настоящите норми е γf = 1,20 , при коефициент на натоварване към момента на проектиране 1,10. За изолационните и довършителни слоеве коефициентът е γf = 1,35 (за дейности, извършвани на строителната площадка), а по старите норми е 1,30. Отнесено към общото натоварване на конструкцията, влиянието на коефициента за натоварване за собствено тегло е 6 %, което не влияе съществено на конструкцията.
       По отношение на якостните характеристики на бетона и стоманата: изчислителните им съпротивления, действали по време на проектирането на сградата и тези, в действащите понастоящем норми са много близки по стойност: Използваният бетон БМ 150 се равнява приблизително на днешен бетон клас B 12,5 , който е с призмена якост 7,5 MPa и якост на опън 0,66 MPa. Използваните бетони при изработката на монтажните елементи се равняват приблизително на съвременните класове : бетон клас В25 с призмена якост 14,5 MPa и клас В30 с призмена якост 17,0 MPa.
 Сравнение   на   изчислителното   съпротивление   на армировката: 

          Клас АI:

- изчислително съпротивление (1963 г.-1984г.) – 210 MPa

- изчислително съпротивление –действащи норми – 225 MPa

                         Клас АII: 

- изчислително съпротивление (1966 г.) – 270 MPa

- изчислително съпротивление – действащи норми –280 Mpa

                         Клас АIII: 

- изчислително съпротивление (1984 г.) – 360 MPa

- изчислително съпротивление – действащи норми – 375 Mpa

       От  направените  сравнения  се  вижда, че увеличението на натоварването, изчислено по действащите в момента норми, не е значително и може да се поеме от конструкцията. Tя e запазила якостните си характеристики и носимоспособността си за вертикални товари.
 Сеизмична устойчивост
         Старата   част   от   сградата  е  завършена  през  1963 г.

През този период е действал „Правилник за проектиране и строеж на сгради в земетръсни райони”, 1957г.  

         Новата част от сградата е завършена през 1984 г., когато са действали „Правилник за проектиране в земетръсни райони”, 1964 г. и „Указания за проектиране на жилищни и обществени сгради в земетръсни райони”, 1978 г.;

         Съгласно посочените норми земетръсната интензивност на района на град София е VIII степен за сгради на детски градини със сеизмичен коефициент Kc = 0,050. 

         По действащата в момента  „Наредба № РД-02-20-2  от 27.01.2012 г., обектът попада в земетръсен район от IX степен със сеизмичен коефициент Kc = 0,27.

         Завишението на сеизмичните сили при сега действащите норми, спрямо тези от момента на проектиране е 67 % за старата сграда и 61 % за новата сграда. Видно е, че в действащите  норми са завишени изискванията за носимоспособност и устойчивост на сградите на сеизмично въздействие. 

         Сградата на детската градина, изградена през 1963 г., е с корав стоманобетонов скелет, образуван от греди и колони. Същите образуват рамки в две перпендикулярни направления, които участват в поемането на земетръсни сили. Тухлената зидария с дебелина 25 см и 38 см, изпълнена от плътни единични тухли, обрамчена със стоманобетонни греди и колони, също участва в поемането на хоризонтални сили, като тухлени шайби, обрамчени със стоманобетонов скелет. Всички носещи елементи на конструкцията са в добро състояние – без деформации и пукнатини. Не са извършвани преустройства, свързани с промяна на масата на етажните нива. Сградата има коравина срещу хоризонтални сили, но не може да поеме сеизмично натоварване с интензивност от IX степен, какъвто е района на гр. София по настоящите норми.
        Относно новата част от сградата (1984 г.):

        Двуетажният блок е със сглобяема конструкция, но същият притежава вертикални корави елементи ( стоманобетонни стени-шайби и рамки) за поемане на хоризонтални натоварвания в двете посоки. Конструктивните елементи са в добро състояние.

         Едноетажният кухненски блок и административния блок са със сглобяема стоманобетонна конструкция и имат корави вертикални елементи, поемащи сеизмични натоварвания.

        Топлите връзки между двуетажния блок и едноетажните тела са със стоманобетонни  рамки в напречна посока. В надлъжна посока нямат коравина за хоризонтални въздействия.

       Топлата връзка между старата и нова част на детската градина е с вертикални елементи стоманени колони. Тя не притежава елементи, създаващи коравина и устойчивост при земетръсни натоварвания.

       Старата част от сградата, изградена през 1963 г., двуетажното тяло, тялото на кухненския блок и административния блок имат положителна оценка съгласно Чл. 6, ал. 2 от „Наредба № РД -02 -20 -2 от януари 2012 г. за проектиране на сгради и съоръжения в земетръсни райони, тъй като строежът съответства на изискванията на нормативните актове, действали към момента на въвеждане на строежа в експлоатация.  Но сградите са неосигурени на земетръсни въздействия, тъй като са проектирани преди 1987 г, съгласно „Допълнителната разпоредба”, §1, т.4 на Наредба № РД-02-20-2 от 27 януари 2012 г. Телата на топлите връзки са неосигурени на земетръс, тъй като нямат коравина за поемане на сеизмични въздействия.

  Дълготрайност на строежа


Съгласно таблица 1 към чл. 10 на „Наредба № 3 за основните положения на проектиране на конструкциите на строежите и за въздействията върху тях”, 2005 г., детските градини са към четвърта категория (жилищни, обществени и производствени сгради) с проектен експлоатационен срок на конструкциите 50 години. Старата част от сградата на ОДЗ № 67 е в експлоатация 49 години, а новата част – 28 години. Елементите на конструкцията са в добро състояние, с изключение на посочените повреди в т. 3.1 и 3.2 от конструктивния доклад. При поддържане на сградата в добро техническо състояние, изпълнение на ремонтните работи, посочени в т. 5.1 и 5.2  на конструктивния доклад и провеждане на мероприятия за укрепване на земетръс на посочените блокове от сградата, тя би могла да се експлоатира и по-дълъг период.
3.1.3. Граници (степен) на пожароустойчивост (огнеустойчивост)

стойност за конкретния строеж 
еталонна нормативна стойност- ІІ степен
За нормативните стойности за безопасността на строежа  при пожар са ползвани :

-Наредба №2 /05.05.1986год. на МВР и МТРС за противопожарните строително технически норми( ПСТН) и Наредба Із-1971 от 2009год. на МВР и МРРБ за строително-технически правила за осигуряване на безопасност при пожар (СТПОПБ).

3.1.4. Санитирно-хигиенни изисквания и околна среда:  
3.1.4.1. осветеност   
първи етаж

·   фоайе       -    590 Lx
·   директор -   430  Lx
· занималня  -   550 Lx
втори етаж

· занималня 2 - 480 Lx
· занималня 4 - 420 Lx
еталонна нормативна стойност:

· стая персонал – 300 Lx
· санитарен възел – 175 Lx
· занималня – 300 Lx
· спалня – 150 Lx
 3.1.4.2. качество на въздуха  
стойност за конкретния строеж 

t=25÷26 ˚C, φ=55÷62 %,  

еталонна нормативна стойност:

t=18÷28˚C, φ=30÷60%, Vmin÷Vmax=0,15÷0,25m/s
3.1.4.3. санитарно-защитни зони, сервитутни зони 
стойност за конкретния строеж 

еталонна нормативна стойност 
3.1.4.4. други изисквания за здраве и опазване на околната среда 

Обектът не е свързан с отделяне на вредности над ПДК. Необходимо е да се предприемат описаните в доклада мерки по привеждане на инсталациите в съответствие с нормативните изисквания
3.1.5. Гранични стойности на нивото на шум в околната среда, в помещения на сгради, еквивалентни нива на шума от автомобилния, железопътния и въздушния транспорт и др.

стойност за конкретния строеж :  
еталонна нормативна стойност :  
3.1.6.Стойност на енергийната характеристика, коефициенти на топлопреминаване на сградните ограждащи елементи- дадени в енергийния сертификат
3.1.7. Елементи на осигурената достъпна среда –  няма
3.2. Технически показатели и параметри, чрез които са изпълнени съществените изисквания по чл. 169, ал. 1 и 2 от ЗУТ към строителните съоръжения

Доклад за резултатите от конструктивното обследване и оценка на състоянието на сградата на  ОДЗ №67 ”Мечо Пух” ,  район “Слатина”, ул.“Хемус”№10 , гр.София  от  07. 2012 г .Създадена е необходимата организация и са разработени изискващите се документи, регламентиращи защитата на строежа при бедствия и аварии.

Раздел ІV 
“Сертификати”
4.1. Сертификати на строежа

4.1.1.Сертификат за енергийна ефективност  225 ВМЛ 065 / 09.2015 г.
 (номер, срок на валидност и др.)

4.1.2. Сертификат за пожарна безопасност

(номер, срок на валидност и др.)

4.1.3. Други сертификати: 
4.2. Сертификати на строителни конструкции и/или строителни продукти: няма
4.3. Декларации за съответствие на вложените строителни продукти : няма
4.4. Паспорти на техническото оборудване  
4.5. Други сертификати и документи
Раздел V
“Данни за собственика и за лицата, съставили или актуализирали техническия паспорт”
5.1.Данни за собственика - Столична община – район “Слатина”
5.2. Данни и лиценз на консултанта...................................................................................
5.2.1.Номер и срок на валидност на лиценза: ................................................................... 
5.3.Данни и удостоверения за придобита пълна проектантска правоспособност

5.4.Данни за техническия ръководител за строежите от пета категория…............... 
  5.5. Данни и удостоверения за лицата, извършили обследването и съставили техническия паспорт на строежа

“ВМЛ-консулт"ЕООД, със седалище и адрес на управление гр София, ул. “Драган Цанков” №59, регистрация по фирмено дело №3111/2005г.на СГС, данъчен  №42200772172, БУЛСТАТ   131395468,  Управител- Владимир Лаков Петков,
Лиценз  № ЛК-000444/07.07.2005г. със срок на валидност до 14.07.2015 год  и Заповед № РД-02-14-444/08.07.2005год. на МРРБ за оценка на съответствието на инвестиционните проекти и упражняване на строителен надзор за строежите по отделните категории на чл.137, ал.1 от ЗУТ  и Заповед № РД-02-14-55/23.01.2008 г.,с експерти както следва : 

· арх.Гладиола Йорданова Кунин – част “ Архитектурна “

· инж.Симеон Петков Георгиев  – част „Конструктивна”
· инж.Любица Йосифова Леринска - част „Машинно-технологична”
· инж.Правда Иванова Младенова – част “ В и К “
· инж.Милчо Стоянов Милушев – част “ Ел “ 

· инж.Иван Кирилов Бачев, СН част “Пожарна безопасност”

· проф.д-р Мария Иванова Чучкова, д.м.н., СН част “Здравно – хигиенни изисквания” 
Забележка. Част А се съставя и при актуализация на техническия паспорт, както и при всяка промяна, извършена по време на експлоатацията на строежа.

Част Б “Мерки за поддържане на строежа и срокове за извършване на ремонти”

1. Резултати от извършени обследвания 
Част “Конструктивна”
        В тухлените стени в първи и втори етаж се наблюдават пукнатини, подробно описани в т. 3.1.6 от конструктивния доклад.  Същите се дължат на неравномерно слягане на основите на сградата. 

        Слягане по-голямо от допустимото се наблюдава при външна стена на едноетажната част на старата сграда (от юг). Дължи се на неправилно фундиране в посочената зона
         Площадката с външни стълби, изпълнена към фоайето на старата сграда е с голямо слягане, деформации и пукнатини в стените на площадката и падане на облицовката им. Дължи се на неправилно проектирани или изпълнени фундаменти на стените, оформящи площадката. Слягането на обратната засипка на площадката и бетоновата настилка е довело до нарушаване на настилката от плочи върху нея.  Стълбите са изпълнени от разслоен бетон, с недостатъчно покритие на армировката. Забелязва се корозирала армировка при стъпалата. 
             Тротоари и отводняване около сградата:
      Около сградата са изпълнени тротоари, които са в сравнително добро състояние. Слягане на земната основа под тротоарите се забелязва на отделни места. 

             Подови конструкции :
      На единични места в плочите и под греда се забелязват пукнатини. Дължат се на натоварване по-голямо от допустимото в посочената зона. По гредите не се отчита наличието на деформации и пукнатини.

      Стълбището е с монолитно изпълнена стоманобетонна конструкция. То е без провисвания и пукнатини.

      Подовата конструкция по нива е в сравнително добро състояние, има необходимата носимоспособност и може да понесе вертикалните товари. 
                  Колони:
        Колоните в сградата са стоманобетонни, монолитно изпълнени. Същите са в добро състояние.

        Изключение прави хоризонтална пукнатина през колона при тераса (юг) на кота горен ръб плоча от първи етаж. Дължи се на по-голямо слягане на фундамента под колоната, на недостатъчно закотвена надлъжна армировка в нея над първи етаж и липса на стремена в колоната в посочената зона.

                 Покривна конструкция:

        Покривната конструкция е стоманобетонна и е в добро състояние. По наклонените греди не се забелязват пукнатини и провисвания по-големи от допустимите. В плочата се забелязва  разслоен и невибриран бетон. От долната страна на плочата има наличие на влага и мокрене на конструкцията.

        Отчита се наличието на множество счупени и разместени керемиди по покрива, също деформация и провисване на стрехи и олуци. 

        По фасадата на двуетажната част има опадала мазилка, което се дължи на течове от покрива. Необходимо е отстраняване на повредите и ремонт на покрива и олуците.
                 Тухлени стени:

        При огледа се забелязват наклонени и хоризонтални пукнатини в тухлени зидове в едноетажната и двуетажната част на сградата.  Пукнатини се наблюдават по вътрешни преградни стени при санитарните помещения. Дължат се на слягане на основите, по-голямо от допустимото, в посочените зони. 

                   Нова сграда :
        Констатациите при огледа на новaта част от сградата на детското заведение са следните :

                   Основи и хидрогеоложки условия :

       При ясленския блок се отчита наличие на хоризонтални пукнатини между преградни стени и подовия панел в първи и втори етаж при санитарните помещения. В близост до тази зона се наблюдава наклонена  пукнатинина  в носеща стоманобетонна стена до стълбището. Посочените деформации се дължат на слягане на земната основа в посочената зона и вероятно на течове от канализационната инсталация в основите.

        При кухненския блок са налични хоризонтални пукнатини между покривен борд и фасаден панел. Дължат се на по-голямо слягане на основите под фасадните панели.

        При административния блок и топлите връзки не се забелязват пукнатини, свързани със слягане на основите.

        При всички външни стъпала към сградите се отчита слягане на основите им, деформация на стъпалата и падане на облицовка. Дължи се на неправилно и плитко фундиране на конструкцията на стъпалата.
               Тротоари и отводняване около сградата :

        Тротоарите са в сравнително добро състояние, като в някои зони има леко слягане на земната основа под тях и понижение на нивото на плочките.

              Подови и покривни конструкции :

        В двуетажния блок няма провисвания на монтажните подови елементи по-големи от допустимите. На единични места в ясленския блок се отчитат течове между елементите на покривната плоча. Дължат се на некачествено изпълнена покривна изолация.

        В топлите връзки в новата част на сградата се забелязват на места течове  между подовите елементи. 

        В топлата връзка между стара и нова част се отчита наличието на пукнатини в покривната плоча напречно на коридора, на местата на денивелация в плочата между два покривни елемента. Дължат се на различно провисване на подовите елементи. 

              Стоманобетонни стени, рамки, колони и фасадни елементи:

       Стоманобетонните сглобяеми стени и рамки са без деформации и пукнатини. 

       Наклонената пукнатината с дължина 2 м в носеща стена до стълбището в ясленския блок и при неносещите преградни стени в санитарните помещения в същата зона са описани в т. 3.2.1 от конструктивния доклад, тъй като причината за тях е слягане на основите в посочената зона.

       Отчита се наклонена пукнатина в ригела на рамката на топлата връзка до фугата с кухненския блок. Пукнатината е с дължина около 40 см. Дължи се на слягане на фундамента под колоната на рамката и недостатъчна носимоспособност за Q-сила.

      Двуетажният блок е с изпълнена топлоизолация по външни стени и фугите между елементите не се виждат.

      По едноетажните части на сградата има вертикални пукнатини при фугите на отделните блокове. При кухненския блок се наблюдават по-широки вертикални пукнатини между отделните фасадни елементи. На същите места се забелязват хоризонтални пукнатини между горния край на фасадните панели и монтажния борд на покрива, упоменати в т. 3.2.1 от конструктивния доклад. Причината е слягане на основите в тази зона.

       При кухненския блок се отчита наличие на влага в долната част на фасадните панели. Дължи се отсъствието на стреха и на наклон при рампата и стъпалата.

      Никъде не се забелязват открити стоманени части от връзките между елементите. Същите са изпълнени по време на строителството съобразно изискванията за това.

              Входни козирки:

       При входа на двуетажното тяло за ясленската група и при северния вход на едноетажния блок са изпълнени козирки от стоманобетонна плоча, стъпваща на две стоманени колони с кутиеобразно затворено сечение и подпряна по линията на фасадата. При козирките и колоните им не се забелязват деформации. Слягане има на входните стъпала при северния вход.

               Ограда: 

       Парцелът е ограден с монтажна ограда, изпълнена от сглобяеми стоманобетонни елементи. Върху тях е монтирана мрежа. В някои зони от оградата монтажните стоманобетонни елементите са се наклонили, като изместването в горния им край е около 10-15 см спрямо основата.  Дължи се на неправилно фундиране на елементите и плитко полагане на основите им.
       Старата част от сградата е едно-двуетажна със сутерен. Конструкцията е стоманобетонна със скелетно – гредова конструктивна система, без стоманобетонни шайби. Подовата конструкция е изпълнена от монолитни плочи и греди. Покривната плоча също е стоманобетонна с греди по наклона на покрива. Колоните в сградата са стоманобетонни, монолитно изпълнени. Фундирането е на единични и ивични стоманобетонни фундаменти. Хоризонталните сеизмични усилия се поемат от рамковидното действие на колони и греди и от тухлени шайби, обрамчени със стоманобетоновите елементи. Сградата е построена през 1963 г. и отговаря на нормите към момента на въвеждане в експлоатация. Поддържана е много добре.

        Новата част от сградата е с монтажна стоманобетонна конструкция, изпълнена с елементи на строително-конструктивна система „СКС – УС – 73” и фасадни елементи от система „ФСП 76”. Новата част от детското заведение се състои от двуетажен градински и ясленски блок и едноетажни кухненски и административен блок, свързани посредством топли връзки с едноетажна сглобяема конструкция. Посочените тела са изпълнени с монтажни подови елементи с дебелина 25 см и 30 см и ширина 120 см с надлъжни цилиндрични кухини и напрегната армировка. Те предават товара си на стоманобетонни, монтажни, носещи стени и рамки, разположени напречно на подовите елементи. По фасадите са монтирани носещи и неносещи фасадни елементи. Топлата връзка между стара и нова част на детската градина е едноетажна и е изпълнена със стоманобетонни елементи с дебелина около 14 см на различни нива (стъпаловидно) и със стоманени колони. Сградата е в експлоатация от 1984 г. Тя е много добре поддържана и конструктивните елементи са в добро състояние. Сградата е със запазена носимоспособност за вертикални и сеизмични въздействия и отговаря на изискванията на съответните нормативни документи към момента на въвеждане в експлоатация.

        На базата на проведените огледи, направените замервания и изчислителни проверки може да се направи следното ЗАКЛЮЧЕНИЕ:
      Обследваната сграда на ОДЗ № 67 „МЕЧО ПУХ”, ул. „Хемус” № 10, район Слатина, гр. София, във връзка със съставянето на технически паспорт на същата сграда, се намира в добро техническо състояние, като съответства на изискванията по Чл.169, ал.1-3 на ЗУТ. Отделните блокове на ОДЗ № 67 са със запазена носимоспособност за вертикални натоварвания. Те притежават необходимия ресурс да се използват по предназначение при полагане на необходимите грижи при експлоатацията и  извършване на ремонтните дейности, посочени в т. 5.1 и 5.2 от конструктивния доклад.  Блоковете, от които се състои детското заведение, са  неосигурени на сеизмични въздействия, тъй като са проектирани и изградени преди 1987 г, съгласно „Допълнителната разпоредба”, §1, т.4 на Надерба № РД-02-20-2  от  27 януари  2012 г. 

Конструкцията на топлите връзки е неосигурена за земетръсни натоварвания, тъй като в посочените блокове няма елементи, осигуряващи коравина за хоризонтални натоварвания. При бъдещи преустройства и реконструкции е необходимо отделните блокове на детското заведение да се приведат в съответствие на изискванията на Чл.5 от същата наредба.

 Част “Архитектурна ”

Детската градина е разкрита и разположена в район, отдалечен от улици с интензивно движение, паркинги и промишлени предприятия, замърсяващи околната среда, с озеленен двор.

Блок секциите на детската градина, както и старата сграда, са на един и  два етажа. Обследваната сграда разполага със самостоятелни входове – по един вход за всеки 2 и 4 детски  групи, като самите групи са отделени една от друга така, че да не се получава кръстосване на пътищата на децата, с офис-разливни към всяка детска група, а при старата сграда- по един общ на етаж за по 2 детски групи. Помещенията са подсигурени с необходимите визуални и директни връзки. Изложението на занималните и спалните помещения е  юг-югоизток. Занималните са  с обособени кътове за  хранене като  всички маси и столове са с височина, съобразена с анатомо-физиологичните особености на децата от съответната възрастова група.

В ОДЗ №67 е разположен физкултурно-музикален салон с площ от 68,04 м2 и складово помещение към него с площ 12,18 м2., разположен на първия етаж, с осигурена естествена вентилация и с връзка с вътрешния двор-атриум. Към периода на обследването същият се ползва само като физкултурен  салон и зала за събития, като допълнително е обособен помощен /малък/ физкултурен салон  на мястото на помещенията до топлата кухня- в блок-секция”Б”. Обособеното фоайе между старата сграда и връзката-коридор към новата част/разширение се ползва като място за музикални занимания, организиран е музикален кът с пиано.  

Стопанските и обслужващи помещения са отделени в самостоятелна блок-секция, функционално свързана с останалите тела, както и с необходимите самостоятелни вход/изходи. В стопанския блок е изграден кухненски блок, който отговаря на изискванията на Наредба № 5 от 2006 г. за хигиената на храните (ДВ, бр. 55 от 2006 г.). 

Административните служби са в отделен блок-секция, с отделен вход /към момента не се ползва/, както и функционално свързан  блок с останалите тела. В него са обособени кабинет на директора и другите изискуеми за типа заведение кабинети, като същите са с изискуемите площи.

В сградата са подсигурени гардероб и стая за почивка, санитарен възел и душ за персонала на пералнята и кухненския блок- в бл.”Б”.

Пералните  помещения са в сутеренното ниво на „старата”сграда. В сутеренното ниво е и абонатната. В сутеренното ниво е бил ситуиран кухненския тракт на детската градина, като след изграждане на разширението-новата част със стопанския блок, оборудването е преместено в новата кухня. Към настоящия  момент, а видимо и от доста време помещенията на старата кухня са занемарени, изоставени и не отговарят и не притежават необходимите технически характеристики за съответствие със съществените изисквания съгласно ЗУТ.

Детските блокове са технологично свързани с останалите секции посредством едноетажни, топли връзки - коридори. 

· Ограждащите повърхности не отговарят на изискванията на ЗЕЕ и  Наредба № 7 за енергийна ефективност, топлосъхранение  и икономия на енергия в сгради от 15.12.2004г.  /с изм. и доп. в брой 85, 88 и 92  от 2009г . и бр. 2 от 2009 г/.
· Сградата не е приведена в съответствие с изискванията на Наредба № 4/ 01.07.2009г. за проектиране, изпълнение и поддържане на строежите в съответствие с изискванията за достъпна среда за населението, вкл. за хората с увреждания – липсват рампи към външните стълби, санитарен възел за инвалиди и пр.
· Сградата не е изцяло  приведена в съответствие с изискванията на Наредба № Iз-1971/ 29.10.2009г. за строително-технически правила и норми за осигуряване на безопасност при пожар- не всички съществуващи вход/изходи се ползват, част от вратите между блок-секциите /при топлите връзки/ са дървени и не са димоуплътнени. 
· Вътрешни покрития по стени и тавани:

 - Външни и вътрешни сутеренни стени и тавани  – мазилката е неравна и груба.  Наблюдават се множество, компрометирани участъци и с нарушена структура, с опадала и разрушена мазилка, вследствие ремонти по инсталации, стареене на материалите, липса на адекватни ремонти и пр.. По ограждащите, външни стени, най-вече по южната се наблюдават следи от стари течове, опадала и компрометирана, прекалено износена, замърсена и занемарена мазилка и покрития.  Причините за това им  състояние са  течове от  неотводнените английски дворове, проникване на повърхностни води вследствие на нарушени външни настилки около сградата, липса на хидроизолация, липса на качествен и цялостен ремонт  и пр. В сутеренните помещения, които все още се използват- пералня, сушилно, абонатна и пр., видимо са извършвани известни козметични ремонти, но бедни по обем и съдържание, крайно недостатъчни – боядисване, тук там замонолитка с разтвор на отворите, но след това без финиш. 
     - Останалите вътрешна мазилка и шпакловка, както и латексовото покритие в помещенията по етажите /стени и тавани/ е в добър вид  и светли тонове, освежавана ежегодно, но на места с неравна основа. Цветово латексовото боядисване е в унисон с наличното оборудване, настилки и облицовки. Част от стените на детските помещения са облепени с книжни тапети. Те са свежи, с подходяща и приятна визия за децата и  естетично и  цветово подбрани и съчетани с наличното обзавеждане, настилки, латексова боя и пр. В някои помещения с тапети, същите са износени, частично разлепени.  В старата сграда се наблюдават и участъци, където са подменени отоплителните тела, но преди това мазилката и боята не са възстановени. Наблюдават се и участъци по тавани, около тръбните инсталации с течове –минали и все още неотстранени, с компрометирана мазилка, с променено оцветяване, подкожушване и пр. В мазилките и в тухлените стени на старата сграда, в първи и втори етаж се наблюдават пукнатини, подробно описани в Доклада от конструктивното обследване на сградата.  Същите се дължат на неравномерно слягане на основите на сградата.

Слягане по-голямо от допустимото се наблюдава при външна стена на едноетажната част на старата сграда (от юг). Дължи се на неправилно фундиране в посочената зона. При ясленския блок се отчита наличие на хоризонтални пукнатини между преградни стени и подовия панел в първи и втори етаж при санитарните помещения. В близост до тази зона се наблюдава наклонена  пукнатина  в носеща стоманобетонна стена до стълбището. Посочените деформации се дължат на слягане на земната основа в посочената зона и вероятно на течове от канализационната инсталация в основите.            
             - Фаянсова облицовка – част от нея видимо е полагана в близките години, на парче и по различно време в зависимост от средствата. Част от монтираната облицовка е от най-стария формат фаянсови плочки с размер 15/15см., бели и цветни- в топлата кухня и подготовките, в някои санитарни помещения, в пералното. Същата облицовка е  морално остаряла, в кухнята и в останалите помещения все още здрава, с приемливи технически характеристики, но с опадали и липсващи единични  плочки, с обрушени ъгли/ръбове, с опадала фугировка. В сутеренните помещения на бившата вече кухня и подготовките към нея плочките също са от най-стария формат, изцяло компрометирани, без необходимите технически характеристики. В повечето от детските санитарни възли /умивални и тоалетни/  плочките са от новия формат, с много добра визия- съвременен вид, с гланц и ъглови  лайсни/ръбохранители, с цветни фризове и пр., цветово много добре съчетани с настилките, подходящи за децата.        

· Подови покрития:

               - Мозайка /обикновена и карирана/ –въпреки постоянната поддръжка и старание на персонала мозайката във всички помещения е износена, захабена, с хаотични пукнатини от различен характер и параметри, в отделни  очукана, с влошени качества. 

Причините за това й състояние е стареене на материалите и дълга експлоатация без адекватна поддръжка, при монолитната мозайка с по големи площи, като коридори и пр., същата е изпълнена без работни фуги за предотвратяване на пукнатини от температурно - съсъхвателни деформации и създаващи условия за свободно деформиране на конструкцията. Единствено мозайката по вътрешните стълби и в помещения с по-малки площи /антрета, санитарни възли, офис-разливни  и пр./ е запазена, здрава и с добър вид.  

- Мозаечни плочки – в бившата топла кухня от сутеренното ниво, здрава но прекалено износена, захабена, мръсна, на петна от различен характер.  В кухненския тракт на новата сграда-коридор и складове, настилката макар и със захабен вид е здрава и с добри технически характеристики.   

              -мраморни форматирани плочи- в коридори и фоайета на топли връзки, коридор административно-физкултурен блок- здрава настилка, с добри технически характеристики и визия.                         

             - циментова замазка –тя е захабена, износена, неравна, с нарушена структура от влага, стареене на материалите и липса на ремонтни работи.                                                            

 - Керамичните   настилки  са от  плочки  теракот - в някои санитарни възли, някои офис-разливни, кухня и др. Настилките в помещенията са от най-различен вид и размери тъй като са  полагани по различно време, в зависимост от финансовите възможности. Новият вид и формат плочки са в някои от санитарните възли и в някои офис-разливни – същите са с добър външен вид и качества. В кухненският тракт теракотът е от най-старият формат и вид /плочки 10/20см/,стари, на места напукани и компрометирани, с износена повърхност, с изтъркано покритие, липса на гланц, фугировка и пр.                                     

- Ламинираната подова настилка е сравнително нова / видимо положена преди няколко години /, с первази. Ламинатът е здрав и с добър вид, но в някои участъци е положен върху не достатъчно равна основа- при преминаване ламелните плоскости пружинират.  

-Линолеум – в по-голямата си част той е запазен, но е положен без надеждно и качествено  залепване към основата и поради тези причини са се образували гънки и  въздушни мехури, отделните ленти линолеум не прилепват плътно една до друга, получила се е фуга от 1-3см.,  която не позволява качествено почистване и пр.                   

· Дограма: 

- фасадната дограма е  РVС и AL със стъклопакет и в комбинация с плътни участъци. Част от отваряемите крила в занимални - спални помещения са защитени с комарници. Дограмата е здрава, с добър външен вид и технически характеристики.  Входните алуминиеви  врати са с антипаник брави. В сутеренното ниво е налична неподменена дограма -дървена, която е в трагично състояние, изгнила, изпочупена, неизпълняваща предназначението си, като е предпоставка за големи топлинни загуби през студените дни и с голям коефициент на топлопреминаване.  

            - Вътрешна дограма –подменена са единични бройки врати- врата  на стълбището към сутерена с нова, еднокрила  алуминиева, остъклена и др.. Новата дограма  е с отлична визия   и много добри технически характеристики.

 Останалата част от дограмата /врати и вътрешни остъклени прозорци/ е старата, първоначално монтирана по време на строителството дървена  дограма /таблени врати/, като същата е в добро състояние, с изключение на някои врати от сутеренното ниво, които са компрометирани и  не са в състояние да изпълняват качествено предназначението си.

             -Покрив и покривна конструкция – в старата сграда покривите са скатни, с подпокривно пространство. Над високото, двуетажно тяло подпокривното пространство е неизползваемо, необитаемо. Достъпът до него е през капандура-отвор в таванската етажна плоча.
 Другото подпокривно пространство над ниската, едноетажна част на старата сграда е през врата, монтирана в преградната стена между двете тела- в подпокривното пространство достъпът е от занималнята /източна, на 2-ри етаж/. Тази част е използваема в известна степен - използва се за съхранение на стар инвентар. Покривната конструкция е монолитна, неизмазан стоманобетон. В плочата се забелязва  разслоен и невибриран бетон, както и  наличие на влага и мокрене на конструкцията по долната страна й страна на  места. Покритието е от керемиди. Отчита се наличието на множество счупени и разместени керемиди по покрива, също деформация и провисване на стрехи и олуци. Самите керемиди не са от един тип- те са 2-3вида. Оттичането е външно, чрез водосборни казанчета, улуци и водосточни тръби, които са включени към хоризонталната дворна канализация. Същите изглеждат здрави. Стрехите са обшити с боядисан сачак - в добро състояние. Покривите над новата част от сградата са плоски, при топлите връзки от корита.Оттичането при топлите връзки е външно, чрез барбакани, а над останалите тела/едноетажни и двуетажни/ оттичането е вътрешно.Покритието е от рулонна хидроизолация, наблюдават се кърпежи по финишния пласт. На единични места в ясленския блок се отчитат течове между елементите на покривната плоча. Дължат се на некачествено изпълнена покривна изолация. По бордовете между отделните корита на топлите връзки, по късите страни, е изпълнен усилващ  пласт от рулонна хидроизолация- същият на места е с разлепвания. При/около барбаканите се вижда нарушена мазилка, което е признак на нарушение в изолацията, не добре уплътнени отвори. Бордовете на покривите /външните, ограждащи/ са обшити с поли от поцинкована ламарина, видимо здрава, но на места с ръжда. 

                  -Външни покрития по стени – фасадната мазилка е вароциментова, с оцветени участъци. Стените на старата постройка са тухлени по етажите и не са топлоизолирани. Сутеренните са бетонови, като надземната им част /от ниво прилежащ терен до кота партер, както и на някои други участъци/ е с облицовка от форматирани каменни плочи върху изравнителен хастар от циментов разтвор. Мазилка и облицовка са здрави, но се наблюдават единични, неголеми участъци с паднала мазилка /при стрехи и водостоци/, което се дължи на течове от покрива, както и паднали единични каменни плочи.  Необходимо е отстраняване на повредите и ремонт на покрива и олуците При новата сграда някои от  външните стени са с допълнително изпълнена топлоизолационна система от ЕРS, две тераколови шпакловки, интегрирана мрежа и драскана минерална мазилка.  Същата  е здрава, но на едно-две места е нарушена. При останалите стени мазилката е преобладаващо здрава, но при кухненския блок са налични хоризонтални пукнатини между покривен борд и фасаден панел, както и по-широки вертикални пукнатини между отделните фасадни елементи. Дължат се на по-голямо слягане на основите под фасадните панели. По едноетажните части на сградата има вертикални пукнатини при фугите на отделните блокове. При всички външни стъпала към сградите се отчита слягане на основите им, деформация на стъпалата и падане на облицовката от камък, както и напуквания в основата. Дължи се на неправилно и плитко фундиране на конструкцията на стъпалата. При кухненския блок се отчита наличие на влага в долната част на фасадните панели. Дължи се отсъствието на стреха и на наклон при рампата и стъпалата.        

· Парапети :
-по тераси на старата сграда– ажурни метални с вертикални елементи и метална ръкохватка.Парапетите  са периодично освежавани с боя, и с добър вид.

-по тераси на новата сграда, втори етажи–вертикални елементи /колонки, плътна част,пано от дъски и метална ръкохватка. Парапетите  са преобладаващо здрави, но дървесината е със съсъхвания, но места отделни дъсчени елементи са със счупвания. 
Терасите на първите етажи, както и рампата към кухненския блок и външните площадки и стълбите към тях – без парапети.

- по вътрешни стълбища /от външната му страна / парапетите са от метални, вертикални елементи с дървена ръкохватка, здрави, надеждни.

Заключение:  През периода на експлоатацията са правени различни по обем, частични и преди всичко вътрешни ремонти –  подмяна на фасадната дограма, полагане на  ламинат, линолеум и теракот, фаянсова облицовка, кърпежи на мазилки, освежаване на боя  и др. Като цяло интериора на детското заведение е много добре поддържан, но за правилното и безопасно функциониране на детската градина, както и за удължаване на експлоатационния й период, същата се  нуждае от саниране на ограждащите повърхности, ревизия и основен ремонт на покрив и покривна конструкция, отводнителна система и сутеренно ниво. 

 Част "Отопление и вентилация"   
         Отоплителната инсталация в новите сгради е частично подменена през 1999г., но не работи добре /част от отоплителните тела са студени/. Необходимо е основен ремонт на цялата инсталация.  

        Показателите  за енергийна ефективност и енергийните характеристики на сградата са изчислени в съответствие с Методиката за изчисляване на показателите за разход на енергия  и на енергийните характеристики на сгради на Наредба №7, приложение № 3 към член 5, с отчитане режима на работа на проектираните енергийни инсталации в сградата.     

        Температурите на помещенията не отговарят на  Наредба 15/28.07.2005г.  на  МРРБ и Министерство на енергетиката и енергийните ресурси за технически правила и нормативи за проектиране, изграждане и експлоатация на обектите и съоръженията за производство, пренос и разпределение на топлинна енергия. Налага се доотопляване на помещенията. 

Вентилацията на кухненсия блок е стара и нефункционираща.

4.Част “В и К”        
Относно спазване на нормативните , хигиенните изисквания и опазване здравето и безопасната експлоатация на сградата, В и К инсталациите е необходимо да отговарят на :

· Норми за проектиране на В и К инсталации в сгради

· Норми  за проектиране на детски и учебно- възпитателни заведения

В тази връзка оценката за съответствие на техническите характеристики на инсталацията в сградата на    ОДЗ 67 “Мечо Пух”   със съществените изисквания  е следната :

Участъците с неподменени  водопроводни  тръби   влошават качеството на подаваната вода и са предпоставка за възникване на аварии. Особен риск представляват  корозиралите връзки и  СК . 


Старият, замърсен санитарен фаянс не позволява ефективно почистване и дезинфекция. 


В канализационната мрежа са констатирани отделни течове. Извършвани са частични ремонти, но цялостен ремонт и подмяна  на камениновите тръби  не е извършвана.  

Отводняването на двора е  по повърхностен начин, чрез подходящи наклони , осигуряващи отвеждането на повърхностните води в зелените площи. 

Английските дворове са пълни с отпадъци , които не позволяват оттичането на събралите се води.  
Част “Електроинсталации”

Осветителната  и силовата инсталации са остарели и    не отговарят на  съвременните нормативи, амортизирани са и се нуждаят от подмяна. 
Необходима е цялостна подмяна на осветителната и силовата инсталации и на лампите с нажежаема жичка.

Част ”Вертикална планировка”

  Вертикалната планировка около сградата е изпълнена с тротоарни плочи и асфалтови и бетонови  настилки . На много места има   пропаднали и липсващи бетонови бордюри и ивици , деформирани от корените на дърветата тротоарни плочници..

 Входните стълбища и площадките към тях са с напукани и обрушени бетонови и мозаечни покрития, следствие на неравномерно слягане на земната основа и дългогодишната експлоатация без необходимата текуща поддръжка.  

 Оформените за отделните групи деца площадки за игра са с остаряло оборудване,в голямата си част се състоят само от пясъчници и сенници.Уредите са стари и рискови по отношение нараняване на децата. Пясъчниците са неподдържани , в голямата си част без бордове   , пропаднали. Пясъкът в тях не е сменян и дезинфекциран.Монтирано е ново комбинирано съоръжение за игра, но не е положено върху подходяща настилка в  съответствие с изискванията на НАРЕДБА № 1/ 2009 г. за условията и реда за устройството и безопасността на площадките за игра.

Няма осигурена достъпна среда 

2. Необходими мерки за поддържане на безопасната експлоатация на строежа и график за изпълнение на неотложните мерки
Част “Конструктивна”

   За старата част от сградата :
         1. Ремонт на колона при южна тераса с укрепване и усилване на същата (т. 3.1.4 от конструктивния доклад).

         2. Ремонт на пукнатини в тухлени зидове и усилване на основите под тях.

         3. Ремонт на външна стена при едноетажна част (юг) с пукнатини и слегнала основа. Усилване на ивичната основа.

         4. Ремонт на покрива : дървени ребра, изолации,  керемиди и олуци, с цел спиране на течове по покривната стоманобетонна конструкция и фасадни стени.

         5. Ремонт на площадка и външни стъпала към фоайе на старата сграда. 

         6. Частичен ремонт на тротоарни настилки.
       За новата част от сградата :

            1. Усилване на основи и укрепване на носеща стена с пукнатини до стълбището в ясленски блок.

            2.  Ремонт на канализацията в зоната на слягането на основите, посочени в предходната точка.

            3. Ремонт на пукнатина в рамка в топла връзка към кухненски блок и наблюдение за нови такива.

            4. Укрепване на конструкцията на трите топли връзки за поемане на усилия от земетръс IX степен.

            5. Ремонт на покривни изолации в ясленски блок и в топли връзки в новата част на сградата.

            6. Ремонт на външни стъпала със слягане и деформации.
            7. Наблюдение за бъдещи деформации и пукнатини при фасадни панели, покривни монтажни бордови панели и основи при едноетажни тела и особено при кухненски блок.
            8.Ремонт на стоманобетонната конструкция на наклонените участъци от оградата.

     Всички ремонтно-възстановителни работи да се изпълняват по одобрени проекти.

     Отстраняването на описаните повреди води до подобряване на експлоатационните условия в сградата и по – голяма надеждност на носещата конструкция.

     За да може сградата да се експлоатира по-дълъг период от време, конструкцията на всички блокове от сградата е необходимо да се укрепи за устойчивост при сеизмични натоварвания от IX степен, за да отговаря изцяло на действащите към момента нормативни документи и да подобри своята сигурност.

Част “Архитектура”

1. Изпълнението на всички видове довършителни работи в помещенията (стенни подови и тавански покрития, съобразно предназначението на отделните помещения) следва да се извърши само след приключване изпълнението на мерките предписани в доклада от конструктивното обследване на сградата, след приключване на ремонтни работи по инсталации и отстраняване на всички течове и след ремонта на  тротоарни настилки около сградата и надеждното отвеждане на повърхностните води. След отстраняване на течовете и преди полагане на финиша по стени и тавани, негодните и компрометирани участъци внимателно и отговорно да се почистят до основа, обезпрашат, грундират с „Бетонконтакт” или друг материал, а мазилката да се възстанови. След това да се изпълни боядисване.

2. Да се изпълни топлоизолация по ограждащите конструкции с материали и параметри, в съответствие с изискванията на ЗЕЕ и препоръките за енергоспестяващи мерки. Преди монтажа на топлоизолационните системи да се възстановят компрометираните мазилки, като същите се почистят до основа, а след това да се възстановят след шприцоване на основата с циментов разтвор или друг подходящ за сцепление между старата основа и нова мазилка материал.

3.  При изпълнение на топлоизолационната система по покривите основно да се ревизира оттичането и при необходимост да се подменят воронки, барбакани, водосборни казанчета,улуци и водосточни тръби. Особено внимателно да се изпълни изолацията около воронки и барбакани, фугите  да се уплътнят надеждно. Воронките е необходимо да бъдат защитени от попадане на листа и пр. посредством решетки, които своевременно да се почистват. Скатните участъци на “старата” сграда също да се ревизират, като счупените керемиди и капаци да се подменят, а при нужда и дървени елементи.

4. Да се подмени старата дървена, не подменена фасадна дограма /сутеренни прозорци/, съгласно препоръките от ЕСМ към Доклада от енергийното обследване на сградата и в съответствие изискванията на ЗЕЕ. 

5. Сградата да се приведе в съответствие с изискванията на Наредба № 4/ 01.07. 2009г. за проектиране, изпълнение и поддържане на строежите в съответствие с изискванията за достъпна среда за населението, вкл. за хората с увреждания. 

6. Сградата е необходимо изцяло да се  приведе в съответствие с изискванията на Наредба № Iз-1971/ 29.10.2009г. за строително-технически правила и норми за осигуряване на безопасност при пожар. 

7. Да се подменят старите и компрометирани облицовки /фаянс в кухненски блок, пералня и пр./ и настилки /мозайка, теракот в кухненски блок/. Задължително е облицовъчните и настилъчни работи да бъдат съвместени по време с подмяна на старите инсталации, за да бъдат елиминирани последващи демонтажни работи на новомонтираните облицовки и настилки. 
С цел икономия на средства новите настилки могат да се положат върху старата, но здрава основа- монолитна мозайка, като преди това пукнатини и дупки да се изравнят с подходящ разтвор. Теракотните настилки се демонтират преди монтажа на новите.

8. Да се подмени старата, компрометирана, вътрешна дограма (вътрешни врати и  прозорци)  с нова подходяща, като вратите по пътя на евакуацията е необходимо да се отварят на вън. 

9. Да се изпълни нова подходяща за детски заведения настилка в помещенията с компрометирана монолитна мозайка. Изронените участъци и дупки и пукнатини да се обработят и запълнят преди полагане на новата настилка, след което мозайката може да се използва за основа на новата настилка.

10. Да се замени съществуващата настилка от линолеум в помощния физкултурен салон /в кухненския блок/ с нова подходяща мека и лесна за почистване настилка,подходяща за детски заведения. Преди това е наложително основата да се изравни-дупките  и изронени участъци да се запълнят.

11. Да се възстанови облицовката по цокъла от форматирани каменни плочи в участъците с отлепени и паднали плочи, с цел запазване на архитектурния облик на сградата.

12. Да се изпълнят предпазни парапети с необходимата височина и членение по тераси с липсващи такива, рампа към кухненски блок и външните стълбища. 

13. С оглед  максималното използване на ресурсите на детското заведение е необходимо да се прецизира предназначението на сутеренните помещения /стар кухненски тракт и  прилежащите му помещения/, като в същите се изпълняват РСМР след уточняване и в съответствие  с предназначението им, им.

Част “Отопление и вентилация”

При  направеното детайлно обследване  за енергийна ефективност на сградата 

и при коректно изпълнение на предписаните ЕСМ е установен потенциал за намаляване на действително необходимите разходи за отопление и  преминаването и в клас на енергопотребление „В”.
 1. Предлагаме топлоизолиране на покрива 

        Покривите са  плосък тип/покривни панели/ без въздушен слой. Покрива на старата сграда е скатен покрив с керимиди. 

        Изчислените коефициенти на топлопреминаване са по-високи от нормативните, което се дължи на голямото топлопреминаване. 

 По покрива да се положи топлоизолационен слой от екструдиран пенополистерол/ЕPS/ с дебелина на слоя 12см. и с коефициент на топлопроводност на материала 0,033W/mK. Върху  топлоизолационните плоскости задължително се изпълнява защитна армирана замазка, с оформяне на необходимите наклони към воронките. Новата топлоизолационна система е предвидено да се положи върху съществуващите пластове хидроизолация.Преди изграждането на топлоизолационната система е наложително да се ревизира основно оттичането на покривите и ако е необходимо да се отстранят недостатъците. Върху защитната  циментова замазка се полагат 2 пласта рулонна хидроизолация като завършващия  слой е със защита - минерална посипка. Топлоизолацията на скатния покрив да се изпълни върху таванската плоча и да се защити с замазка.            
 2.  Направа на топлоизолационна система  по външните ограждащи стени.

Предвижда се  топлоизолиране на  фасадните стени, всички типове, от външната 
им страна до ниво цокъла на сградите, с топлоизолационна система от 
експандиран пенополистирол / ЕPS / с дебелина 8см.Сутеренните стени се изолират
 от вътрешната страна. По цокъла и камъка на сградите няма да се полага топлоизолация. 
Коефициентът  на топлопроводност на изолационните  материали е 0,033W/mK. Върху   топлоизолационния слой се изпълняват 2 тераколови шпакловки, интегрирана стъклофибърна мрежа и структурна мазилка. Фасадните отвори  се  оформят /обръщат/ с топлоизолационна система от ЕPS с дебелина 2см., 2 тераколови шпакловки, интегрирани ъгли с мрежа и водооткапващи профили и структурна мазилка. Преди полагане на топлоизолационния слой е  необходимо  компрометираната мазилка от фугите между панелите да се сваля до основа. Очуканите участъци да се обезпрашат, а мазилката да се възстанови.

3.Подмяна на старата дървена дограма.

Дървената дограмата е от  построяването на сградата и се намера в сутерена. Дограмата е не само остаряла, но и изключително компрометирана, с голям коефициент на топлопреминаване.Предвидена е    подмяна  с прозорци с РVС със стъклопакет с (U = 1,70 W/m2K или по-добър).

4. Подмяна на осветителните лампи с нажежаема жичка (ЛНЖ).

   Лампите с нажежаема жичка (ЛНЖ) ще бъдат подменени с нови, енергоспестяващи, отговарящи на съвременните изисквания за енергийна ефективност.        

5.Рехабилитация на отоплителна мрежа,   включваща :

-    Изготвяне на проект за реконструкция на отоплителна инсталация

· Смяна на тръбите на разпределителната мрежа и арматура

· Демонтаж на старите отоплителни тела и монтаж на нови
· Демонтаж на термостатични радиаторни вентили  и подмяна с нови на неработещите
 Забележки: 

· Абонатните станции са сменени през 02 месец 2012година. Поради тази причина тя не фигурира като стойност в ЕСМ. Отчетено е само бъдещото намаляване на консумацията на топлинна енергия в резултат на това.

· Не е предвидено монтиране на слънчеви колектори за подготовка на БГВ, тъй като разхода за топла вода е много малък и детската градина работи с намален капацитет през летните месеци, когато са най-ефективни. В този случай тази мярка би била икономически неизгодна.

Част “В и К”   

1. Да се подменят  изцяло с полипропиленови тръби, останалите стари, амортизирани , поцинковани участъци.

2. Да се подмени захабения и остарял  санитарен фаянс в обслужващите персонала санитарни помещения и групите .

3. Да се ревизират участъците от канализационната мрежа , където се наблюдават течове и същите да се отстранят.

4. При ремонта на вертикалната планировка да се превидят подходящи настилки и наклони за по- добро отводняване на площите . 

5. Да се почистят английските дворове и входовете към сутеренното ниво и да се ревизират подовите сифони. При установено запушване , същото да се отстрани за да се гарантира отвеждането на събралите се води.

Част “Електроинсталации” 

1. Осветителната инсталация се нуждае от основен ремонт – да се подменят захранващите проводници с нови, със сечение 3х1,5мм², скрито навсякъде. 

2.
Инсталацията за контактите също е изпълнена по старите норми – с  провдници със сечение 2х2,5мм². Необходимо е да се подменят захранващите линии с трижилни проводници 3х4мм², а за контакните излази с трижилни проводници 3х2,5мм² - третият проводник е предназначен за защитно заземяване.

3.
Да се подменят по – голямата част от осветителните тела с нови, енергоспестяващи.
4.
Там, където е необходимо ел. ключовете и контактите да се подменят с нови. 

5.
Да се направи основен ремонт на главното ел. табло и на подтаблата, където е необходимо да се монтират дефектно – токови защити.

6.
Да се направи ремонт на звънчевата инсталация.
7.
Да се монтира евакуационно осветление в останалата част на училищната сграда.

8.  Да се поставят схеми на таблата, а като цяло да се направят актуални чертежи и схеми на всички електрически инсталации.

Част “Пожарна и аварийна безопасност”   

· За складовите помещения следва да се монтират противопожарни врати със степен на огнеустойчивост ЕІ 90 минути /чл.490, ал.1 /

· Да се извърши проверка на ел. уредбата и инсталацията

 -  Тъй като броят на хората в сградата надвишава 100 човека, съгласно чл.56, ал.1 е необходимо да се изгради оповестителна система. 

Част “Вертикална планировка”

1. Да се подменят  настилките под съоръженията за игра и самите съоръжения ,така че  да отговарят на изискванията на НАРЕДБА № 1/ 2009 г. за условията и реда за устройството и безопасността на площадките за игра.

2. Да се ремонтират настилките  около сградите  и пешеходните зони и да не се допуска затревяване през периода на експлоатация.

3. Във вътрешните  дворчета да се подменят настилките и да се оформят зелените  площи

4. Да се  поддържат тревните площи в добър екплоатационен вид- редовно косени и дезинфекцирани.

5. Да се ремонтират  бордовете на пясъчниците, като периодично се извършва 

прекопаване, разрохкване и дезинфекция на пясъка ,  най-малко два пъти в сезона.

6. Да се осигури достъпна среда , в съответствие с изискванията на Наредба № 4/ 01.07. 2009г. за проектиране, изпълнение и поддържане на строежите в съответствие с изискванията за достъпна среда за населението, вкл. за хората с увреждания. 

График за изпълнение на препоръките от доклада се съставя и  съхранява от Възложителя.
3. Данни и характеристики на изпълнените дейности по поддържане, преустройство и реконструкция на строежа ................................................................... 
4. Срокове за извършване на основни ремонти по отделните конструкции и елементи на строежа – до края на 2012 г.
5. Срокове за извършване на текущи ремонти по отделните конструкции и елементи на строежа  - 2012/2015 г.
Част В 
“Указания и инструкции за безопасна експлоатация” относно:

1. Съхраняване на целостта на строителната конструкция – недопускане на повреди или умишлени нарушения (разбиване на отвори, намаляване на сечението, премахване на елементи и др.) на носещите елементи: стени,  греди, плочи и др.
2. Недопускане на нерегламентирана промяна на предназначението на строежа, която води до превишаване на проектните експлоатационни натоварвания и въздействия, вкл. чрез надстрояване, пристрояване или ограждане на части от сградата  .

3. Спазване на правилата и нормите за пожарна безопасност, здраве, защита от шум и опазване на околната среда, вкл. предпазване от подхлъзване, спъване, удар от падащи предмети от покрива или фасадата и др.

4. Нормална експлоатация и поддържане на сградните инсталации . 
 Съставили :

  арх.Гладиола Йорданова Кунин – част “ Архитектурна “            ...................... 

  инж.Симеон Петков Георгиев  – част “ Конструктивна “          ......................
  инж. Любица Йосифова Леринска – част “ Отопление”               ......................
  инж.Правда Иванова Младенова – част “ В и К “                          .......................
   инж.Милчо Стоянов Милушев – част “ Ел  “                                ....................... 
инж. Иван Кирилов Бачев, СН част “Пожарна безопасност”      ........................ 
проф.д-р Мария Иванова Чучкова 
СН част “Санитарно – хигиенни изисквания”                              ........................ 
 Управител на

Гр.София                                                              “ ВМЛ- консулт “ ЕООД:       ..........................                                                                                                                                                                 / инж.Вл.Петков  /

